**Rondelul timpului**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt clipele iluzii spre nimic,

o fericire-ascunsă în durere,

nu regăsesc în mine vreo plăcere...

îți voi trimite dragostea-ntr-un plic

Eternitatea-i sufletul ce piere,

în fața timpului sunt foarte mic...

Sunt clipele iluzii spre nimic,

o fericire-ascunsă în durere.

Am devenit cu viața inamic

și din iubire sufletul mi-l cere,

eu am rămas pustiu, fără putere.

Poemul ăsta vouă vi-l dedic!

Sunt clipele iluzii spre nimic...